Louiesenhof-moord: Weduwee soek glo borgtog | Maroela Media
Die weduwee van die vermoorde wynboer Stefan Smit (62) het Dinsdag vlugtig in die landdroshof in Stellenbosch in die Wes-Kaap verskyn in verband met die moord op haar man.
Zurenah Smit (55) is Maandagoggend in hegtenis geneem vir die moord op Smit op die Louiesenhof-wynlandgoed buite Stellenbosch verlede jaar.
Eric Ntabazalila, provinsiale woordvoerder van die Nasionale Vervolgingsgesag (NVG), sê Zurenah staan tereg op aanklagte van sameswering om moord te pleeg, huisroof, die onwettige besit van 'n vuurwapen en ammunisie en aanranding met die doel om ernstig te beseer.
"Haar saak is tot Donderdag uitgestel wanneer sy saam met haar medebeskuldigdes, Karel Derek Sait (50) en Steven James Damon (56), sal verskyn. Hulle sal dan formeel aansoek om borgtog doen," sê Ntabazalila.
Dieselfde klagtes staar al drie beskuldigdes in die gesig.
Sait en Damon is Donderdag in die vroeë oggendure reeds in hegtenis geneem nadat die polisie lasbriewe bekom het.
Die ondersoek het speurders verlede week na die drie verdagtes se huise in onderskeidelik Bellville-Suid, Milnerton en Wynberg gelei. Zurenah het die polisie egter tot Maandag ontduik.
Smit is verlede jaar op 2 Junie skuins voor 19:00 op die wynplaas doodgeskiet toe vier gewapende mans deur 'n oop deur toegang tot die plaashuis verkry het. Zurenah en 'n vriendin van die gesin was ook tuis, maar het die aanval oorleef.
plaasaanvalle Stefan Smit Stellenbosch Wes-Kaap
Plaaswerker vas vir moord op Smithfield-boervrou
Los hulle agter tralies sodat hulle 'n voorsmakie kan kry hoe dit voel om Kersfees sonder geliefdes te wees. Hulle het 'n man ontsien om te lewe, dus moet hulle boet.
So sy vrou was toe deel van die moord… ek hoop julle kom nooit weer uit die tronk nie.
Herinner hierdie moord nie aan Taliep Pieterse se moord nie. Daai swart burka oor die gesig, steek baie dinge weg!
Hoe gewetenloos is hierdie vrou nou eintlik? Nooi haar vriendin ( wat niks weet nie ) uit as alibi, en sit dan en kuier en wag dat…wetend jou man enige oomblik vermoor gaan word….
Natuurlik het sy die aanval oorleef. Sy is dan deel van die moordenaars. Dink hul moet die vriendin maar ook ondervra.